PMIndiaData/PMIndiaSum huggingface dataset:
کابینہ نے پردھان منتری آواس یوجنا-اربن (پی ایم اے یووائی-یو) – ’’سب کے لیے مکان‘‘ مشن کو 31 دسمبر 2024 تک جاری رکھنے کی منظوری دی

وزیر اعظم جناب نریندر مودی کی صدارت میں مرکزی کابینہ نے آج پردھان منتری آواس یوجنا-اربن (پی ایم اے وائی-یو) کو 31 دسمبر 2024 تک جاری رکھنے کے لیے ہاؤسنگ اور شہری امور کی وزارت کی تجویز کو منظوری دے دی ہے جس میں 31 مارچ 2022 تک پہلے سے منظور شدہ 122.69 لاکھ مکانات کی تکمیل کے لیے مالی امداد فراہم کی جانی ہے۔ پردھان منتری آواس یوجنا-اربن:سب کے لیے مکان حکومت ہند کی طرف سے نافذ کیے جانے والے بڑے فلیگ شپ پروگراموں میں سے ایک ہے جو ریاستوں/مرکزکے زیرانتطام علاقوں/مرکزی نوڈل ایجنسیوں کے ذریعے ملک کے شہری علاقوں میں تمام اہل مستفیدین کو ہرقسم کے موسم کیلئے پکے مکانات فراہم کرتا ہے۔ اس اسکیم کے تحت 2011 کی مردم شماری کے مطابق تمام نوٹیفائی کئے گئے بلدیات اور بعد میں نوٹیفائی کیے گئے قصبوں کےعلاوہ نوٹیفائی کئے گئے منصوبہ بندی/ترقیاتی علاقوں سمیت ملک کے پورے شہری علاقے کا احاطہ کیا گیا ہے ۔ اس اسکیم کو چار عمودی طریقوں سے لاگو کیا جا رہا ہے: بینیفشری لیڈ کنسٹرکشن/ اینہانسمنٹ (بی ایل سی) ، شراکت میں سستی رہائش (اے ایچ پی) ، ان سیتو سلم ری ڈیولپمنٹ (آئی ایس ایس آر) اور قرض سے منسلک رعایتی اسکیم (سی ایل ایس ایس)۔ جب کہ حکومت ہند مالی امداد فراہم کرتی ہے، ریاستی حکومتیں/ مرکز کے زیر انتظام علاقے مستفیدین کے انتخاب سمیت اس اسکیم کو نافذ کرتی ہیں۔ 2004 سے 2014 کے دوران شہری ہاؤسنگ اسکیم کے تحت 8.04 لاکھ مکانات مکمل کیے گئے۔ مودی حکومت کے تحت، تمام اہل شہری باشندوں کو سیچوریشن موڈ میں مکانات فراہم کرنے کے معاملے کو توجہ میں لایا گیا اور پی ایم اے وائی-اربن کی اسکیم کا تصور کیا گیا۔ سال 2017 میں مکانات کی اصل متوقع مانگ 100 لاکھ مکانات تھی۔ اس اصل متوقع مانگ کے خلاف کل 102 لاکھ مکانات مکمل ہو چکے ہیں یا زیر تعمیر ہیں۔ نیز ان میں سے 62 لاکھ مکانات مکمل ہو چکے ہیں۔ اس اسکیم کے تحت منظور کیے گئے 123 لاکھ مکانات میں سے 40 لاکھ مکانات کے لیے پچھلے 2 سالوں کے دوران ریاستوں/ مرکز کے زیر انتظام علاقوں کی طرف سے تجاویز تاخیر سے پیش کی گئیں۔ جنہیں مکمل کرنے کے لیے مزید دو سال درکار ہیں۔ لہذا، ریاستوں کے ساتھ ساتھ مرکز کے زیر انتظام علاقوں کی طرف سے کی گئی درخواستوں کے مطابق، مرکزی کابینہ نے پردھان منتری اربن ہاؤسنگ اسکیم کے نفاذ کی مدت میں توسیع کردی ہے اور اب اس اسکیم کو 31 دسمبر 2024 تک نافذ کیا جائے گا۔ مرکزی حکومت نے اس اسکیم کے لیے 2015 سے اب تک 2.03 لاکھ کروڑ روپے کی منظوری دی ہے، جو 2004 اور 2014 کے درمیان مرکز کی طرف سے فراہم کردہ 20,000 کروڑ روپے سے کافی زیادہ ہے۔ مرکزی حکومت نے 31 مارچ 2022 تک 1,18,020.46 کروڑ روپے کی مرکزی امداد/سبسڈی تقسیم کی ہے اور 31 دسمبر 2024 تک 85,406 کروڑ روپے کی امداد/سبسڈی تقسیم کی جائے گی۔ یہ اسکیم ریاستوں اور مرکز کے زیر انتظام علاقوں کی درخواستوں کی بنیاد پر 31 دسمبر 2024 تک جاری رہے گی، اس طرح بی ایل سی، اے ایچ پی اور آئی ایس ایس آر جیسے مختلف اقدامات کے تحت پہلے سے منظور شدہ مکانات کی تعمیر کو مکمل کرنے میں مدد ملے گی۔
خلائی شعبے میں تاریخی اصلاحات کی شروعات

نئی دہلی،24 جون، مرکزی کابینہ کی میٹنگ میں جس کی صدارت وزیر اعظم جناب نریندر مودی نے کی، آج خلائی سیکٹر میں دور رس اصلاحات کی منظوری دی جس کا مقصد تمام خلائی سرگرمیوں میں پرائیویٹ سیکٹر کی شرکت کو آگے بڑھانا ہے۔ یہ فیصلہ بھارت میں بڑے پیمانے پر تبدیلی لانے اور ملک کو خود کفیل نیز ٹیکنالوجی کے اعتبار سے ترقی یافتہ بنانے کے وزیر اعظم کے طویل مدتی وژن کے مطابق کیا گیا ہے۔ بھارت ان چند ملکوں میں شامل ہے جس کے پاس خلائی سیکٹر میں جدید صلاحیتیں موجود ہیں ان اصلاحات سے اس سیکٹر کو نئی توانائی اور ڈائنامزم ملے گی جس سے ملک خلائی سرگرمیوں کے ا گلے مرحلوں میں چھلانگ لگائے گا۔ اس سے نہ صرف یہ کہ اس سیکٹر میں تیز رفتاری سے ترقی ہوگی بلکہ بھارتی صنعت عالمی خلائی معیشت میں ایک اہم ساتھی بھی بن جائے گی۔اس طرح ٹیکنالوجی سیکٹر میں بڑے پیمانے پر روزگار کے مواقع پیدا ہوں گے اور بھارت ایک عالمی ٹیکنالوجی پاور ہاؤس بن جائے گا۔ اہم فوائد: خلائی سیکٹر، ٹیکنالوجی کی ترقی اور ہماری صنعتی بنیاد کے پھیلاؤ میں ایک بڑے مددگار کا رول ادا کرسکتا ہے۔ مجوزہ اصلاحات سے خلائی ورثوں اور سرگرمیوں کے ذریعے خلائی ورثوں، ڈاٹا اور سہولتوں تک بہتر رسائی بھی شامل ہے۔ خلا کا سماجی اقتصادی استعمال بڑھ جائے گا۔ نو تشکیل شدہ انڈین نیشنل اسپیس پروموشن اینڈ اتھورائیزیشن سینٹر (آئی این- ایس پی اے سی ای) پرائیویٹ کمپنیوں کے لیے مددگار ثابت ہوگا کہ وہ بھارتی خلائی بنیادی ڈھانچے کو استعمال کرسکیں۔ یہ مرکز ہمت افزائی کی پالیسیوں اور دوستانہ انضباطی ماحول کے ذریعے خلائی سرگرمیوں میں پرائیویٹ صنعتوں کو فروغ دے سکے گا اور ان کی رہنمائی کرسکے گا۔ سرکاری سیکٹر کا ا دارہ ‘نیو اسپیس انڈیا لمیٹڈ (این ایس آئی ایل)’ خلائی سرگرمیوں میں نئی جان ڈالنے کی کوشش کرے گااور اس طرح ہمارے خلائی ورثوں کو زیادہ سے زیادہ استعمال کرنے کو یقینی بنایا جاسکے گا۔ ان اصلاحات کے ذریعے اسرو کو تحقیق وترقی کی سرگرمیوں، نئی ٹیکنالوجیوں، تلاش کے مشنوں اور انسان بردار خلائی پروازوں کے پروگرام پر توجہ دینے میں مدد ملے گی۔ سیاروں کی تلاش کے بعض مشن ‘موقع کے اعلان’ کے میکانزم کے ذریعے پرائیویٹ سیکٹر کے لیے بھی کھل جائیں گے۔
وزیر اعظم نے دہلی کے گوکل پوری علاقہ میں آتشزدگی  کے حادثہ میں ہوئے جانی اتلاف پر رنج و غم کا اظہار کیا

نئی دہلی، 12 مارچ 2022: وزیر اعظم جناب نریندر مودی نے دہلی کے گوکل پوری علاقہ میں آتشزدگی میں ہوئے جانی اتلاف پر رنج و غم کا اظہار کیا ہے۔ ایک ٹوئیٹ میں، وزیر اعظم نے کہا؛ ’’دہلی کے گوکل پوری میں پیش آیا آتشزدگی کا حادثہ انتہائی دردناک ہے۔ اس حادثہ میں جن افراد کو اپنی جان گنوانی پڑی ہے، ان کے کنبہ اراکین کے تئیں میں گہری تعزیت کا اظہار کرتا ہوں۔ خدا انہیں اس بڑے دُکھ کو برداشت کرنے کی قوت عطا کرے۔‘‘
وزیراعظم نے  شوٹراوانی لیکھاراکو پیرالمپکس  گیمس میں کانسے کا تمغہ جیتے پرمبارکباد دی

نئی دہلی، 03؍ستمبر :وزیراعظم جناب نریندرمودی نے ٹوکیو میں منعقد ہونے والے پیرالمپک کھیلوں میں کانسے کا تمغہ جیتنے پر شوٹراوانی لیکھارا کو مبارکباد پیش کی ہے ۔ ایک ٹویٹ میں وزیراعظم نے کہا؛ ‘‘ٹوکیوپیرالمپکس میں ملک کے وقارمیں مزید اضافہ ۔اوانی لیکھاراکی شاندارکارکردگی سے بہت خوش ہوں ۔ انھیں ملک کو کانسے کا تمغہ دلانے کے لئے مبارکباد ۔ان کی مستقبل کی سرگرمیوں کے لئے نیک خواہشات #Praise4Para"
افرادی قوت کے  شعبے میں باہمی تعاون کے لئے بھارت ۔ اردن مفاہمتی عرضداشت کو کابینہ کی منظوری

نئی دہلی ،یکم ؍مارچ :مرکزی کابینہ نے وزیراعظم ، جناب نریندرمودی کی قیادت میں افرادی قوت کے شعبے میں بھارت اور اردن کے مابین تعاون کے لئے مفاہمتی عرضداشت پردستخط کئے جانے کی تجویز کو اپنی منظوری دے دی ہے ۔ اس مفاہمتی عرضداشت کا مقصد یہ ہے کہ طرفین کے مابین ٹھیکہ داری سے متعلق روزگار کی انتظامیہ اور ا س کے عملی پہلوؤ ں سے متعلق بہترین طریقہ ہائے کارکو فروغ دینے کے لئے باہمی تعاون کو بڑھاوادیاجائے ۔
وزیر اعظم 5 اکتوبر کو لکھنؤ میں آزادی ایٹ -75 نیا شہری ہندوستان:شہری منظرنامےمیں کایا پلٹ کانفرنس اور ایکسپو کاافتتاح کریں گے

نئی دہلی 04 اکتوبر2021: وزیر اعظم جناب نریندر مودی پانچ اکتوبر 2021 کو صبح ساڑھے دس بجے اندراگاندھی پر تشٹھان لکھنؤ، اترپردیش میں ’’آزادی ایٹ-75 نیا شہری ہندوستان: شہری منظرنامے میں کایا پلٹ‘‘ کانفرنس اور ایکسپو کاافتتاح کریں گے۔ وزیر اعظم اترپردیش کے 75 ضلعوں میں 75 ہزار مستفدین کو پردھان منتری آواس یوجنا۔ شہری (PMAY- ش ح۔رف۔ س ا
وزیر اعظم نے ڈاکٹر اے پی جے  عبدالکلام کو ان کی یوم پیدائش پر خراج عقیدت پیش کی

نئی دہلی۔15 اکتوبر وزیر اعظم جناب نریندر مودی نے ڈاکٹر اے پی جے عبدالکلام کو ان کی یوم پیدائش پر خراج عقیدت پیش کی ہے ۔ وزیر اعظم نے کہا ‘‘ اپنے محبوب سابق صدر جمہوریہ ڈاکٹر اے پی جے عبد الکلام کو ان کی یوم پیدائش پر یاد کر رہا ہوں ۔ ان کی دلکش شخصیت کروڑوں لوگوں کو ترغیب دیتی ہے ۔ ’’ ۔۔۔۔۔۔۔۔۔۔۔۔۔۔۔۔۔۔۔۔۔ (م ن ۔ رض۔ م ج۔ ت ح( 2017,) ۔10۔(15 ,
وزیر اعظم نے لکھنؤ یونیورسٹی کی صد سالہ یوم تاسیس تقریب سے خطاب کیا

وزیر اعظم جناب نریندر مودی نے آج ویڈیو کانفرنسنگ کے توسط سے لکھنؤ یونیورسٹی کی صد سالہ یوم تاسیس تقریب سے خطاب کیا۔ وزیر اعظم نے اس موقع پر یونیورسٹی کا صد سالہ یادگاری سکہ جاری کیا۔ پروگرام کے دوران انہوں نے بھارتی ڈاک کے ذریعہ جاری خصوصی یادگاری ڈاک ٹکٹ اور اس کے خاص کور کی بھی رونمائی کی۔ اس موقع پر مرکزی وزیر دفاع اور لکھنؤ سے رکن پارلیمنٹ جناب راج ناتھ سنگھ اور اترپردیش کے وزیر اعلیٰ جناب یوگی آدتیہ ناتھ موجود تھے۔ وزیر اعظم نے یونیوسٹی سے مقامی آرٹس اور مصنوعات سے متعلق نصاب پیش کرنے کا مطالبہ کیا اور ان علاقائی مصنوعات کی قدروقیمت میں اضافہ پر تحقیق کی اپیل کی۔ انہوں نے کہا کہ لکھنؤ کی ’چکن کاری‘، مرادآباد کے پیتل کا سامان، علی گڑھ کے تالوں، بھدوہی کے قالین جیسی مصنوعات کے لئے عالمی سطح پر مسابقت پیدا کرنے کے نظام، برانڈنگ اور حکمت عملی کو یونیورسٹی کے ذریعہ پیش کیے جانے والے نصاب میں شامل کیا جانا چاہئے۔ اس سے ’ایک ضلع، ایک پروڈکٹ‘ کے تصور کو حقیقت کا رنگ دینے میں مدد ملے گی۔ وزیر اعظم نے آرٹس، ثقافت اور روحانیت جیسے مضامین کے ساتھ رابطہ بنائے رکھنے کے لئے انہیں عالمی رسائی فراہم کرانے کا بھی مطالبہ کیا۔ قوت کو پہچاننے کی ضرورت کا حوالہ دیتے ہوئے وزیر اعظم نے رائے بریلی کے ریل کوچ کارخانے کی مثال پیش کی۔ انہوں نے کہا کہ کارخانے میں کی گئی سرمایہ کاری کا طویل عرصے تک چھوٹی مصنوعات اور کپورتھلا میں بننے والے کوچوں میں لگنے والے سامانوں کا اضافی استعمال نہیں کیا تھا۔ کارخانہ کوچ بنانے کا اہل تھا، لیکن ان کی پوری اہلیتوں کا استعمال کبھی نہیں کیا گیا۔ 2014 میں اس صورتحال میں تبدیلی کی گئی اور آج کارخانے میں سینکڑوں کوچ بنائے جا رہے ہیں۔ جناب مودی نے کہا کہ اہلیتوں کے ساتھ ساتھ مضبوط قوت ارادی بھی اتنی ہی اہم ہے۔ کئی دیگر مثالوں کا ذکر کرتے ہوئے وزیر اعظم نے کہا، ’’مثبت طرز فکر اور سوچ میں مواقع کو ہمیشہ ہی زندہ رکھنا چاہئے۔‘‘ جناب نریندر مودی نے گجرات میں طلبا کی مدد سے گاندھی جینتی کے موقع پر پوربندر میں ہوئے ایک فیشن شو کے توسط سے کھادی کو مشہور بنانے کے اپنے تجربہ کو بھی ساجھا کیا۔ اس سے کھادی ’فیشنیبل‘ بن گئی۔ وزیر اعظم نے بتایا کہ پچھلے چھ سال میں کھادی کی فروخت، اس سے پہلے 20 برس میں ہوئی مجموعی فروخت سے بھی زیادہ ہوئی ہے۔ جدید طرز زندگی کے دباؤ اور جدید تکنالوجی پر بڑھتے انحصار کا ذکر کرتے ہوئے وزیر اعظم نے کہا کہ نوجوانوں میں سوچ اور خوداحساس کی عادت کم ہوتی جا رہی ہے۔ انہوں نے نوجوانوں سے ہر طرح کے تناؤ کے درمیان اپنے لیے وقت نکالنے کے لئے کہا۔ انہوں نے کہا کہ اس سے انہیں اپنی صلاحیتوں کو بڑھانے میں مدد ملے گی۔ وزیر اعظم نے کہا کہ طلبا کے لئے قومی تعلیمی پالیسی خود ہی اپنا امتحان لینے کا ذریعہ ہے۔ نئی پالیسی میں طلبا میں خوداعتمادی پیدا کرنے اور انہیں لچیلا بنانے کی کوشش کی گئی ہے۔ انہوں نے طلبا سے روایتوں کو توڑنے، حدود سے آگے سوچنے اور تبدیلی سے نہیں ڈرنے کی اپیل کی۔ انہوں نے طلبا سے نئی پالیسی کے بارے میں بات چیت کرنے اور نفاذ میں مدد کرنے کے لئے کہا۔
کابینہ نے کمپنیز ( دوسری ترمیم ) بل ، 2019 کو منظوری دی

نئی دہلی، 04 مارچ / مرکزی کابینہ نے وزیراعظم جناب نریندر مودی کی قیادت میں کمپنیز ایکٹ ( دوسری ترمیم ) بل ، 2019 کو کمپنیز ایکٹ ، 2013 میں ترمیم لانے کی غرض سے منظوری دے دی ہے ۔ مذکورہ بل اس ایکٹ کے تحت خطا کاریوں کے ، اُن معاملات میں ، جنہیں اصولی طور پر طےکیا جا سکتا ہے ، انہیں مجرمانہ قانون سے مستثنیٰ کر دے گا ، جو اب تک جعل سازی کے بغیر یا جس میں وسیع عوامی مفادات وابستہ نہیں ہوتے تھے ، وہ اس ایکٹ کے تحت مجرمانہ افعال گردانے جاتے تھے ۔ اس سے ملک میں فوجداری انصاف کے نظام میں پہلے سے مقدمات کی بہتات میں مزید اضافہ ہونے کے عمل کو روکا جا سکے گا ۔ یہ بل قانون کی پابندی کرنے والی کمپنیوں کے لئے بھی آسانیاں فراہم کرے گا ۔ اس سے قبل ، کمپنیز ( ترمیمی ) ایکٹ ، 2015 کے ذریعے مذکورہ قانون کی کچھ تجاویز میں ترامیم کی گئی تھیں تاکہ قانون کی مختلف تجاویز کے نفاذ کے سلسلے میں پیش آنے والی دقتوں کا سد باب کیا جا سکے ۔
وزیراعظم  نے ڈاکٹر شیاما پرساد  مکھرجی کو ان کی  یوم پیدائش  پر خراج عقیدت پیش کیا

نئی دہلی، 6 جولائی 2018/ وزیراعظم جناب نریندر مودی نے آج ڈاکٹر شیاما پرساد مکھرجی کو ان کی سالگرہ پر خراج عقیدت پیش کیا۔ وزیراعظم نے ایک بیان میں کہا کہ ان کی جینتی (یوم پیدائش) پر ڈاکٹر شیاما پرساد مکھرجی کو سلام کرتا ہوں اور ڈاکٹر مکھرجی ایک بہترین ماہر تعلیم ایک زبردست منتظم اور ایک قد آور شخصیت کے طورپر جانے جائیں گے جنہوں نے ہندستان کی آزادی کےساتھ ساتھ اتحاد کے لئے جدوجہد کی۔ ۔۔۔۔۔۔۔۔۔۔۔ م ن۔ج ۔ ج۔
وزیراعظم نے حیدر آباد میں بھارت بایوٹیک سہولت کا دورہ کیا

نئی دہلی:28 نومبر، 2020:وزیراعظم جناب نریندر مودی نے کووڈ کے لئے ویکسین کی تیاری اور مینوفیکچرنگ کا ذاتی طور پر معائنہ کرنے کیلئے اپنے تین شہروں کے سفر کے تحت حیدر آباد میں بھارت بایو ٹیک سہولت کا دورہ کیا۔ جناب مودی نے اپنے ٹوئیٹ میں کہا ‘‘حیدرآباد میں بھارت بایو ٹیک سہولت میں اندرون ملک کووڈ-19 ویکسین کی تیاری کے بارے میں جانکاری دی گئی۔ اب تک کے تجربے میں ہوئی پیش رفت کیلئے سائنسدانوں کو مبارکباد دی۔ ان کی ٹیم تیزی سے پیش رفت کرنے کیلئے آئی سی ایم آر کے ساتھ ملکر کام کررہی ہے’’۔ وزیراعظم نے آج صبح احمد آباد میں زائڈس بایوٹیک پارک کا دورہ کیا۔ ———————– م ن۔م ع۔ ع ن
وزیراعظم نے گجرات میں سردار سروور باندھ پر  ’نمامی نرمدا ‘ فیسٹول میں شرکت کی

نئی دہلی۔17؍ستمبر۔وزیراعظم جناب نریندر مودی نے آج کیواڈیا، گجرات میں ’نمامی نرمدا ‘ فیسٹول میں شرکت کی۔ یہ فیسٹول اس باندھ کو 138.68 میٹر کی اُس کی پوری ذخیرہ کرنے کی سطح تک بھرنے پر گجرات حکومت کے ذریعے منایا جارہا ہے۔ 2017 میں باندھ کی اونچائی بڑھائے جانے کے بعد پہلی بار 16ستمبر کی شام کو پانی کی سطح اپنی سب سے اونچی سطح تک پہنچی ہے۔ وزیراعظم نے گجرات کی لائف لائن دریائے نرمدا کے پانی کو خوش آمدید کہنے کیلئے باندھ کے مقام پر پوجا بھی کی۔ بعد میں وزیراعظم نے کیواڈیا میں کھلوانی ایکو- ٹورازم سائٹ اور کیکٹس گارڈن کا بھی دورہ کیا۔ کیواڈیا میں بٹرفلائی گارڈن میں وزیراعظم نے پارک میں تتلیوں سے بھری ایک بڑی باسکٹ سے تتلیوں کو اڑایا۔ انہوں نے اسٹیچو آف یونٹی کے قریب واقع ایکتا نرسری کا بھی دورہ کیا۔ بعد میں وزیراعظم نے ’اسٹیچو آف یونٹی ‘ کے قریب ایک عوامی جلسے سے خطاب کیا۔ وزیراعظم نے کہا کہ میں خوش قسمت ہوں کہ میں نے سردار سروور باندھ میں 138 میٹر سے اوپر پانی دیکھا ہے، سردار سروور باندھ گجرات کے عوام کیلئے امید کی ایک کرن ہے۔ یہ سخت محنت کرنے والے لاکھوں کسانوں کیلئے ایک وردان ہے۔ اسٹیچو آف یونٹی میں آنے والے سیاحوں کا موازنہ اسٹیچو آف لبرٹی دیکھنے جانے والے سیاحوں سے کرتے ہوئے وزیراعظم نے کہا ’’نقاب کشائی کے گیارہ ماہ کے اندر اسٹیچو آف یونٹی دیکھنے کیلئے جتنے سیاح آرہے ہیں وہ 133 سال پرانی اسٹیچو آف لبرٹی دیکھنے کیلئے پہنچنے وا لے سیاحوں کے تقریباً برابر ہیں۔کیواڈیا اور گجرات کو اسٹیچو آف یونٹی کی وجہ سے عالمی سیاحت کے نقشے پر ایک مقام حاصل ہوگیا ہے۔ مجھے بتایا گیا ہے کہ ہندوستان سے اور دنیا بھر سے آنے والے 23 لاکھ سے زیادہ سیاحوں نے گزشتہ 11 مہینوں میں اس مقام کا دورہ کیا ہے‘‘۔اسٹیچو آف لبرٹی اوسطاً روزانہ دس ہزار سیاحو ں کو راغب کرتی ہے ۔ آپ کو یہ ذہن میں رکھنا ہوگا کہ وہ133 سال پرانی ہے ، دوسری جانب اسٹیچو آف یونٹی محض گیارہ مہینے پرانی ہے۔ اسکے باوجود یہ روزانہ 8500 سے زیادہ سیاحوں کوراغب کررہی ہے۔ انہوں نے کہا کہ یہ معجزہ ہے ۔ اسٹیچو آف یونٹی کو ملک کے پہلے وزیر داخلہ کے یوم پیدائش کے موقع پر 31 اکتوبر 2018 کو، عوام کے لئے کھولا گیا تھا۔ وزیراعظم نے سردار پٹیل کے ویژن کی تعریف کرتے ہوئے کہا کہ گزشتہ ماہ جموں وکشمیر کے بارے میں ان کی حکومت کے فیصلے کیلئے ہندوستان کے پہلے وزیرداخلہ سے تحریک ملی تھی اور ریاست کو مرکز کے زیرانتظام دو خطوں میں تقسیم کرنے کے فیصلے کو سردار پٹیل سے تحریک ملی تھی اور یہ دہائیوں پرانے ایک مسئلے کا حل تلاش کرنے کی ایک کوشش ہے۔ وزیراعظم نے کہا کہ انہیں پورا اعتماد ہے کہ وہ اپنے لاکھو ں ساتھیوں کی سرگرم حمایت کے ساتھ جموں وکشمیر اور لداخ میں خوشحالی لانے اور اعتماد پیدا کرنے میں کامیاب ہوں گے۔ وزیراعظم نے کہا ’’آپ کا سیوک ملک کے اتحاد اور برتری کے لئے پوری طرح عہد بند ہے۔ ہم نے گزشتہ 100 دنوں میں اس عہدبندی کو مستحکم کیا ہے اور نئی حکومت پہلے سے بھی زیادہ تیزی سے کام کرے گی اور پہلے سے بڑے نشانے پورے کرے گی‘‘۔ ۔۔۔۔۔۔۔۔۔۔۔۔۔۔۔۔۔۔۔۔۔۔ م ن۔ اگ۔ ع ن
وزیراعظم نے کہا ہے کہ گگن یان اکیسویں صدی میں  بھارت کیلئے ایک تاریخی کامیابی ہوگا

نئیدہل۔26؍جنوری۔وزیراعظم جناب نریندر مودی نے نئے سال اور نئی دہائی کی اپنی پہلی من کی بات میں ’گگن یان‘ مشن پر بات کی۔ انہوں نے کہا کہ اب جبکہ 2020 میں بھارت اپنی آزادی کا 75واں سال منارہا ہے ، ملک کو ’’’گگن یان‘ مشن کے ذریعے بھارت کو خلا میں لے جانے کا عہد پورا کرنا ہے‘‘۔ انہوں نے کہا ’’گگن یان مشن بھارت کیلئے اکیسویں صدی میں سائنس اور ٹیکنالوجی کے شعبے میں ایک تاریخی کامیابی ہوگا۔ یہ مشن نیو انڈیا کیلئے ایک سنگ میل ثابت ہوگا‘‘۔ وزیراعظم نے بھارتی فضائیہ کے ان چار ہوابازوں کی ستائش کی جنہیں مشن کے لئے خلابازوں کے طور پر منتخب کیا گیا ہے اور روس میں ان کی ہونے والی تربیت کیلئے نیک خواہشات پیش کیں۔ وزیراعظم نے کہا ’’یہ ہونہار نوجوان بھارت کی صلاحیت ،مہارت ، لیاقت ،ہمت اور خوابوں کی علامت ہیں۔ ہمارے چار دوست اپنی ٹریننگ کیلئے کچھ دنوں کیلئے روس جانے والے ہیں ، مجھے اعتماد ہے کہ یہ بھارت – روس دوستی اور تعاون کے ایک سنہرے باب کی شروعات ثابت ہوگا‘‘۔ وزیراعظم نے کہا کہ ایک سال کی تربیت کے بعد یہ لوگ قوم کی امیدوں اور تمناؤں کو خلا میں لےجانے کی ذمہ داری پوری کریں گے۔ انہوں نے کہا ’’یوم جمہوریہ کے مقدس موقع پر میں ان چار نوجوانوں اور اس مشن سے وابستہ بھارت اور روس کے سائنسدانوں اور انجینئروں کو مبارکباد دیتا ہوں‘‘۔ ۔۔۔۔۔۔۔۔۔۔۔۔۔۔۔۔۔۔۔۔۔۔ م ن۔ج۔ع ن
کابینہ نے   بھارت اور مالدیپ کے  عدالتی خدمات کمیشن  کے درمیان   عدالتی تعاون کے شعبے میں مفاہمت نامے پر دستخط کرنے کو منظوری دی

وزیر اعظم جناب نریندر مودی کی صدارت میں مرکزی کابینہ نے بھارت اور جمہوریہ مالدیپ کے عدالتی کمیشن کے درمیان عدالتی تعاون کے شعبے میں مفاہمت نامے پر دستخط کرنے کو منظوری دے دی ہے۔ عدالتی تعاون کے شعبے میں بھارت اور دوسرے ملکوں کے ساتھ دستخط کیا گیا یہ آٹھواں مفاہمت نامہ ہے۔ یہ مفاہمت نامہ عدالتوں کو ڈیجیٹل بنانے کے لئے اطلاعاتی ٹکنالوجی کے فوائد کو حاصل کرنے کے واسطے ایک پلیٹ فارم فراہم کرے گا اور دونوں ملکوں میں آئی ٹی کمپنیوں اور اسٹارٹ اپس کے فروغ کے لئے اہم ثابت ہوگا۔ حالیہ برسوں میں بھارت اور مالدیپ کے درمیان قریبی تعلقات میں کثیر جہتی اضافہ ہوا ہے۔ قانون و انصاف میں تعاون پر اس معاہدے پر دستخط کے ساتھ دونوں ملکوں کے درمیان اچھے تعلقات میں مزید اضافہ ہوگا۔ اس سے دونوں ملکوں کے درمیان نہ صرف عدالتی اور دیگر قانونی شعبوں میں معلومات اور ٹکنالوجی کا تبادلہ ہوسکے گا بلکہ دونوں ممالک ’’پڑوسی پہلے‘‘ کی پالیسی کے مقاصد کو مزید فروغ دے سکیں گے۔ ۔۔۔۔۔۔۔۔۔۔۔ ش ح۔ و ا ۔ ن ا۔
بہاراور اترپردیش میں زبردست بارش اور آسمانی بجلی گرنے کے نتیجے میں لاحق ہونے والے جانی اتلاف پر وزیراعظم کی تعزیت

نئی دہلی، 25 جون 2020، وزیراعظم جناب نریندر مودی نے بہار اور اترپردیش کی ریاستوں کے متعدد حصوں میں ہونے والی زبردست بارش اور گرنے والی آسمانی بجلی کے نتیجے میں رونما ہونے والے جانی اتلاف پر تعزیت کا اظہار کیا ہے۔ وزیراعظم نے اپنے پیغام میں کہا ہے کہ بہار اور اترپردیش کے کچھ ضلعوں میں زبردست بارش اور آسمانی بجلی گرنے سے کئی افراد کے جانی اتلاف کی اندوہناک خبر موصول ہوئی۔ ریاستی حکومتیں مستعدی کے ساتھ راحت کاری میں مصروف ہیں۔ اس قدرتی آفت میں، جن لوگوں کو اپنی جان گنوانی پڑی ہے، ان کے متعلقین کے تئیں میں اپنی ہمدردی کا اظہار کرتا ہوں۔ ۔۔۔۔۔۔۔۔۔۔۔  م ن۔ ت ع۔
بھارت اورفن لینڈ کے مابین بیرونی خلا کے پُرامن استعمال کے شعبے میں باہمی تعاون کے موضوع پر مفاہمتی عرضداشت پر دستخط کو کابینہ کی منظوری

نئیدہلی14فروری۔مرکزی کابینہ نے وزیر اعظم جناب نریندرمودی کی قیادت میں بھارت اور فن لینڈ کے مابین بیرونی خلا کے پرامن استعمال کے شعبے میں باہمی تعاون کے لئے ایک مفاہمتی عرضداشت پردستخط کئے جانے کو اپنی منظوری دے دی ہے ۔واضح رہے کہ مذکورہ مفاہمتی عرضداشت پر پہلے یعنی دس جنوری 2019 کو نئی دلی میں دستخط کئے جاچکے ہیں۔ اثرات : مذکورہ دستخط شدہ ایم او یو ارضیات کی ریموٹ سینسنگ ،سیارچہ مواصلات ،سیارچہ محل وقوع ، خلائی سائنس اور بیرونی خلا کی کھوج وغیرہ کے شعبوں میں نئی تحقیقاتی سرگرمیوں اور امکانات کے استعمال کو تلاش کرنے کے عمل کو مہمیز کرے گی۔ فن لینڈ کی حکومت کے ساتھ تعاون بنی نوع انسانیت کی فلاح وبہبود کے لئے خلائی ٹکنالوجی کے استعمال کے شعبے میں ایک مشترکہ سرگرمی کا راستہ ہموار کرے گا۔ تفصیلات : مذکورہ مفاہمتی عرضداشت درج ذیل امکانی مضمرات کے شعبوں میں تعاون کا راستہ ہموار کرے گی۔ ارضیات کی ریموٹ سینسنگ۔ سیارچہ مواصلاتی اور سیارچے پر مبنی نیوی گیشن ۔ خلائی سائنس اور سیارہ جاتی تلاش ، خلائی اشیا اور زمینی نظام کی ترقی ،ٹیسٹنگ اور آپریشن ۔ بھارتی خلائی گاڑیوں کے ذریعہ فن لینڈ کے خَلائی سیارچوں کو خلا میں بھیجنا۔ خلائی اعدادوشمار کی پروسیسنگ اور استعمال ۔ خلائی تکنالوجیوں پر مبنی اختراعاتی استعمال کو فروغ دینا اور حل نکالنا نیز خفیہ مصنوعی اطلاعات کا استعمال ۔ ابھرتی ہوئے نئے خلائی مواقع کے سلسلے میں تعاون اور ڈاٹا ایکو نظام اور بیرونی خلا کے لئے ہمہ گیر استعمال ۔ اس مفاہمتی عرضداشت کے تحت شرکأ کار یا ان کی اجازت ملنے پرکوئی دیگر ادارہ یعنی نفاذ سے متعلق ایجنسیاں ، ضرورت ہونے پر ٹیمیں تشکیل دے سکتی ہیں تاکہ نفاذ جاتی انتظامات کے تحت مخصوص امداد باہمی پر مبنی پروجیکٹوں کا انتظام کیا جاسکے ۔ نفاذ کی حکمت عملی اورنشانے : مندوبین اپنی اپنی جانب سے اس ایم او یو کے تحت امداد باہمی پر مبنی سرگرمیوں کے لئے ایک ایک کوارڈی نیٹر نامزدکرے گی۔ اس سلسلے میں بھارت اور فن لینڈ میں متبادل ملاقات کا اہتمام بھی کیا جاسکتا ہے یا ویڈیو کانفرنس کے ذریعہ باہمی فیصلے لئے جاسکتے ہیں۔ مندوبین یا ا ن کے ذریعہ اجازت حاصل ہونے پر متعلقہ نفاذ ایجنسیاں نفاذ انتظامات کے سلسلے میں پروجیکٹ کی ٹیمیں تشکیل دے سکتی ہیں۔ مذکورہ مفاہمتی عرضداشت پر فن لینڈ کی حکومت کی جانب سے خلا کے شعبے میں تعاون کے تئیں دلچسپی کا اظہار کئے جانے کے بعد دستخط عمل میں آئے تھے ۔ ۰۰۰۰۰۰۰۰۰۰۰۰۰۰۰۰۰۰۰۰۰ م ن ۔س ش ۔رم
وزیر اعظم نےمجاہد آزادی وی۔ او۔ چدمبرم پلئی کو ان کی جینتی پر یاد کیا

وزیراعظم جناب نریندر مودی نےمجاہد آزدی وی۔ او۔ چدمبرم پلئی کو ان کی سالگرہ کے موقع پر یاد کیا ہے۔ ایک ٹوئیٹ میں وزیر اعظم نے کہا؛ ’’صاحب بصیرت وی۔ او۔ چدمبرم پلئی کو ان کی سالگرہ پر یاد کرتے ہیں۔ انھوں نے ہماری تحریک آزادی میں اہم کردار کیا تھا۔ انھوں نے ایک خود انحصار بھارت کا تصور بھی کیا اور اس کے لئے اہم کوششیں کیں، خاص طور پر بندرگاہ اور جہاز رانی کے شعبوں میں۔ وہ ہمارے لئے تحریک کا منبع ہیں۔‘‘
وزیر اعظم اور ابو ظہبی کے شہزادہ ولی عہد کے مابین ٹیلی فون پر گفتگو

نئی دہلی، 27 مارچ 2020، وزیر اعظم جناب نریندر مودی نے آج ٹیلی فون پر ابو ظہبی کے شہزادہ ولی عہد عالی جناب شیخ محمد بن زائد النہیان سے ملاقات کی۔ دونوں قائدین نے اپنے اپنے ملکوں میں کووِڈ۔19 کی جاری صورت حال پر نظریات اور خیالات کا تبادلہ کیا اور ساتھ ہی ساتھ حکومتوں کے ذریعہ کیے گئے اقدامات پر بھی بات چیت کی۔ دونوں رہنماؤں نے اس بات پر اتفاق کیا کہ آئندہ چند ہفتے اس وبائی مرض کی روک تھام کے لئے ازحد اہم ثابت ہوں گے اور اس کے لئے تمام ممالک کی جانب سے مربوط اور متحدہ کوششیں درکار ہوں گی۔اس منظر میں، اس پس منظر میں دونوں قائدین نے دن کے اوائل حصے میں جی20 ممالک کی جانب سے منعقد کیے گئے اجتماع کے اہتمام کی ستائش بھی کی۔ دونوں رہنماؤں نے باہمی تعلقات کی مضبوطی اور ان کو دی جانے والی اہمیت کا اعادہ کیا۔ دونوں رہنماؤں نے موجودہ صورت حال میں اپنے اپنے افسران کے مابین باقاعدگی سے رابطہ قائم رکھے جانے پر بھی اتفاق کیا، بطور خاص ضروری اشیاء کی فراہمی کے سلسلے کو برقرار رکھنے کی بات کی گئی۔ عالی جنا ب شہزادہ ولی عہد نے وزیر اعظم کو ابو ظہبی میں رہ رہے 2 ملین بھارتی افراد کی فلاح و بہبود کو قائم رکھنے اور یقینی بنانے کی یقین دہانی کرائی۔ وزیر اعظم نے شہزادہ ولی عہد اور پورے شاہی خاندان اور عمارات کے عام شہریوں کی کی اچھی صحت اور خیروعافیت کے لئے نیک تمناؤں کا اظہار کیا۔ شہزادہ ولی عہد نے بھی اپنی جانب سے پوری گرم جوشی کے ساتھ وزیر اعظم کی نیک تمناؤں کا جواب ارسال کیا۔
وزیر اعظم نے پدم شری رین سونم شیرنگ لیپچا کے انتقال پر تعزیت کا اظہار کیا

وزیر اعظم جناب نریندر مودی نے پدم شری رین سونم شیرنگ لیپچا کے انتقال پر تعزیت کا اظہار کیا ہے۔ ایک ٹوئٹ میں وزیر اعظم نے کہا کہ پدم شری رین سونم شیرنگ لیپچا جی ایک کثیر پہلودار شخصیت تھی اور وہ کئی خوبیوں کے مالک تھے۔ انہوں نے لیپچا کلچر کو مقبول بنانے کے لئے غیر معمولی کوشش کی۔ ان کے کام کا احترام نسل درنسل کیا جاتا رہا ہے۔ ان کے انتقال سے میں غم زدہ ہوں۔ ان کے گھر والوں اور چاہنے والوں کے ساتھ تعزیت کا اظہار کرتا ہوں۔ اوم شانتی
پارلیمنٹ کے سرمائی اجلاس کے آغاز کے موقع پر وزیر اعظم کا میڈیا سے خطاب

نئی دلّی ،11 دسمبر؍ وزیر اعظم جناب نریندر مودی نے پاریمنٹ کے سرمائی اجلاس کے آغاز کے موقع پر میڈیا سے خطاب کرتے ہوئے کہا کہ : نمسکار ساتھیو ، سرمائی اجلاس میں آپ سب کا خیر مقدم ہے ۔ یہ اجلاس اہمیت کا حامل ہے ۔ حکومت کی جانب سے متعدد اہم موضوعات ، جو عوام کے مفاد کے ہیں ، ملک کے مفاد کے ہیں اور سبھی کی یہ کوشش رہے کہ جتنے زیادہ تر کام ہم مفاد عامہ کے کر پائیں ، ملک کے مفاد میں کر پائیں ۔ مجھے یقین ہے کہ ایوان کے سبھی ممبران اس جذبے کا احترام کرتے ہوئے آگے بڑھیں گے ۔ ہماری لگا تار کوشش رہی ہے کہ سبھی موضوعات پر بحث ہو ۔ کھل کر کے بحث ہو ، تیز طرار بحث ہو ، تیکھی تمتماتی ہوئی بحث ہو ، بحث تو ہو ۔ بحث و مباحثہ ہو ، ٹکراؤہو ، بحث تو ہونی ہی چاہئیے ۔ اور اس لئے ہماری یہ گزارش رہے گی ، ہماری درخواست رہے گی کہ یہ ایوان معینہ وقت سے بھی زیادہ وقت کام کرے ۔ تمام اہمیت کے حامل موضوعات کو نتیجے تک پہنچائے ۔ بحث کر کے اسے مزید بامعنی بنانے کے لئے اور مزید مضبوط بنانے کے لئے کوششیں ہوں اور مجھے یقین ہے کہ سبھی سیاسی پارٹیاں جو مئی کے مہینے میں کسوٹی پر کسنے والے ہیں ، تو ضرور عوام کا دھیان رکھ کر کے اس اجلاس کا سب سے زیادہ استعمال مفاد عامہ کے لئے کریں گے ، پارٹی مفاد کے لئے نہیں کریں گے ۔ اس یقین کے ساتھ میری سب کو بہت بہت نیک خواہشات ۔ شکریہ ۔ ‘‘ ۔ ۔ ۔ ۔ ۔
وزیراعظم نےاترا کھنڈ کے عوام کو ان کی  ریاست کے  یوم  تاسیس کے موقع پر مبارکباد دی

نئی دہلی، 09 نومبر / وزیراعظم نریندر مودی نے اتراکھنڈ کے عوام کوان کی ریاست کے یوم تاسیس کے موقع پر مبارکباد دی ہے۔ وزیر اعظم نے کہا کہ ‘‘اتراکھنڈ کے باشندوں کو ریاست کے یوم تاسیس کی دلی مبارکباد۔ترقی کی راہ پر گامزن، قدرتی ذخائر اور خوبصورت مناظر سے بھرپور یہ ریاست ایسے ہی ترقی کی نئی بلندیوں کو ہمیشہ چھو تی رہے۔’’ ۔۔۔۔۔۔۔۔۔۔۔ م ن۔ ق ت۔ ر ض